PANAUDOS SUTARTIS Nr. ___________

20 ______________d.

Vilnius

[Nurodyti įstaigos pavadinimą], juridinio asmens kodas [nurodyti įstaigos kodą], atstovaujama direktoriaus (-ės) [nurodyti vardą, pavardę], veikiančios pagal nuostatus (toliau – ,,Panaudos gavėjas“), ir

[Nurodyti darbuotojo pareigas, vardą, pavardę, gimimo datą] (toliau – „Panaudos davėjas“),

toliau kartu vadinami „Šalimis“, o kiekvienas atskirai – „Šalimi“, sudarė šią panaudos sutartį, toliau vadinamą „Sutartimi“, 
s u s i t a r ė:

1. Šioje Sutartyje numatytomis sąlygomis ir tvarka Panaudos davėjas perduoda Panaudos gavėjui laikinai ir neatlygintinai valdyti ir naudoti automobiliu [nurodyti automobilio markę], valst. Nr. [nurodyti automobilio valstybinį numerį], transporto priemonės registracijos liudijimo Nr.  [nurodyti registracijos liudijimo numerį] (toliau – „Daiktas“), o Panaudos gavėjas įsipareigoja grąžinti Daiktą tokios būklės, kokios jis jam buvo perduotas atsižvelgiant į normalų susidėvėjimą.

2. Ši Sutartis įsigalioja nuo jos pasirašymo dienos ir galioja neterminuotai.

3. Šią Sutartį kiekviena Šalis gali nutraukti vienašališkai apie tai įspėjusi kitą Šalį prieš 3 darbo dienas.

4. Sutartis gali būti pakeista abiejų Šalių susitarimu.

5. Jeigu Panaudos davėjas atleidžiamas iš darbo, tai ši Sutartis automatiškai nutraukiama ir netenka galios nuo atleidimo dienos.

6. Panaudos davėjas įsipareigoja perduoti Daiktą tvarkingą ir tinkamą naudoti pagal paskirtį. 
7. Panaudos gavėjas įsipareigoja:

7.1. apmokėti toliau nurodytas Daikto eksploatavimo išlaidas, kurias patyrė Panaudos davėjas naudodamas Daiktą Panaudos gavėjo reikmėms - Daikto panaudojimo metu Panaudos gavėjo reikmėms sunaudotą kurą. Panaudos gavėjas apmoka tik tas eksploatavimo išlaidas, kurios yra pagrįstos dokumentais.

7.2. atlyginti Panaudos davėjui visus nuostolius, kilusius dėl šios Sutarties pažeidimo dėl Panaudos gavėjo kaltės (Panaudos gavėjo tyčios). Kadangi Daiktas yra perduodamas Panaudos davėjui kaip darbo priemonė (Sutarties 8 punktas), Panaudos gavėjas neatsako už esančio Panaudos davėjo žinioje Daikto praradimą, pabloginimą, trūkumą, žuvimą ar sugedimą, įskaitant atsitiktinį ar dėl nenugalimos jėgos,  trečiųjų asmenų Daiktui padarytą žalą, net ir tuo atveju, jei nuostoliai (žala) atsirado Daikto naudojimo Panaudos gavėjo reikmėms metu,  išskyrus, kai Daiktas žuvo ar buvo sugadintas dėl Panaudos gavėjo tyčios.  

8. Ši Sutartis kartu yra ir Daikto perdavimo-priėmimo aktas, kuriuo Panaudos davėjas perduoda Daiktą Panaudos gavėjui. Pasirašant šią Sutartį Panaudos gavėjas perduoda Daiktą, kaip darbo priemonę, Panaudos davėjui kaip savo darbuotojui. Panaudos davėjas privalo saugoti Daiktą ir grąžinti jį išsaugotą bei tinkamai naudoti Daiktą savo darbo funkcijoms vykdyti, vadovaudamasis Daikto naudojimą reglamentuojančiais dokumentais bei taikytinais teisės aktais.

9. Šalys susitaria, kad tais atvejais, kai Panaudos davėjas jam perduotą kaip darbo priemonę Daiktą naudoja ne darbo funkcijoms vykdyti arba Panaudos davėjo žinioje esantį Daiktą perduoda naudoti ar valdyti trečiajam asmeniui, bus laikoma, kad Panaudos davėjas yra atsiėmęs Daiktą iš Panaudos gavėjo ir naudoja kaip savo. Dėl šios priežasties tokiu atveju tarp Panaudos davėjo ir Panaudos gavėjo panaudos teisiniai santykiai nesusiklosto, o už žalą tokiu Daikto naudojimu padarytą pačiam Daiktui, tretiesiems asmenims bei Panaudos davėjui, atsako pats Panaudos davėjas.

10. Nutraukus šią Sutartį arba jai pasibaigus kitais pagrindais, Panaudos gavėjas privalo grąžinti Daiktą Panaudos davėjui tokios būklės, kokios jį gavo, atsižvelgiant į normalų nusidėvėjimą. Tuo atveju, jei Sutarties nutraukimo ar pasibaigimo momentu Daiktas bus Panaudos davėjo žinioje, bus laikoma, kad Panaudos gavėjas grąžino Daiktą Panaudos davėjui Sutarties nutraukimo ar pasibaigimo momentu.

11. Daikto draudimo išlaidas, taip pat Daikto remonto ir kitas Daikto išlaikymo išlaidas (išskyrus numatytus Sutarties 7.1 punkte) apmoka pats Panaudos davėjas (Panaudos gavėjas jų nekompensuoja). Panaudos davėjui taip pat tenka Daikto nusidėvėjimo ir amortizacijos sąnaudos. 
12. Panaudos davėjas pareiškia, kad yra Daikto savininkas arba jo teisėtas valdytojas, turi teisę disponuoti, valdyti ir naudotis Daiktu, suteikti Daiktą panaudai, taip pat kad nėra jokių apribojimų, kurie galėtų turėti įtakos Panaudos gavėjo teisei naudotis Daiktu. Panaudos davėjas garantuoja, kad šios Sutarties sudarymu nėra pažeidžiamos jokios trečiųjų asmenų teisės ar teisėti interesai. Panaudos davėjas įsipareigoja nedelsiant raštu informuoti Panaudos gavėją, jeigu šios Sutarties galiojimo metu pasikeis bet kokios  aplinkybės, kurios turės įtakos Panaudos gavėjo teisei naudotis Daiktu bei šios Sutarties galiojimui (įskaitant, bet neapsiribojant, jeigu Panaudos davėjas šios Sutarties galiojimo metu praras arba perleis tretiesiems asmenims teisę disponuoti, valdyti ir naudotis Daiktu arba ši teisė bus apribota).

13. Visi ginčai ir nesutarimai sprendžiami abipusiu susitarimu. Nesusitarus - atitinkamuose Lietuvos Respublikos teismuose.

14. Įsigaliojus šiai Sutarčiai netenka galios visi anksčiau tarp Šalių sudaryti susitarimai ir sutartys dėl Daikto ar kito Panaudos davėjo perduodamo automobilio panaudos.
15. Ši Sutartis pasirašoma 2 (dviem) egzemplioriais, turinčiais vienodą juridinę galią, kiekvienai Šaliai įteikiant po vieną egzempliorių. Sutartis pasirašoma ant kiekvieno lapo.

16. Šalys, pasirašydamos šią Sutartį, patvirtina, kad šios Sutarties sąlygų turinys Šalims yra suprantamas, aiškus ir atitinka Šalių išreikštą valią.

Panaudos gavėjo vardu:



Panaudos davėjas:

	                         ( vardas, pavardė, parašas)                               

                                                                                                          A. V.
	
	                         ( vardas, pavardė, parašas)        

                                                                                                       


Panaudos sutartis pakeista: _________________________________________________________________

_______________________________________________________________________________________

_______________________________________________________________________________________

_______________________________________________________________________________________

_______________________________________________________________________________________

Panaudos gavėjo vardu:



Panaudos davėjas:

	                         ( vardas, pavardė, parašas)                               

                                                                                                          A. V.
	
	                         ( vardas, pavardė, parašas)        

                                                                                                       


Panaudos sutartis nutraukta: ________________________________________________________________

_______________________________________________________________________________________

Panaudos gavėjo vardu:



Panaudos davėjas:

	                         ( vardas, pavardė, parašas)                               

                                                                                                          A. V.
	
	                         ( vardas, pavardė, parašas)        

                                                                                                       


